Dominic Fontana, geograf ved [[University of Portsmouth]], har støttet du Bellays version i, hvordan slaget er afbilledet i Cowdray-graveringen og i en moderne [[GIS]]-analyse (GIS = geografisk informationsystem) af kampstedet. Ved at bestemme de to flåders position og udføre hypotetiske beregninger af ''Mary Roses'' sidste manøvrer er Fontana kommet til den slutning, at skibet blev ramt nær vandlinjen af kanonild fra galejerne, tog vand ind og blev ustabilt. Fontana har tolket skibets kurs næsten stik nord ved forliset som et sidste desperat forsøg på at sætte skibet på grund på Spitbank nogle hundrede meter mod nord, men at det kæntrede, inden det nåede grunden. Denne teori har delvis fået støtte af Alexzandra Hildred, en af de eksperter, som arbejdede med ''Mary Rose'', men hun har dog foreslået, at den korte afstand til grunden ved Spitbank snarere taler for, at skibet forulykkede under forsøg på en skarp drejning for at undgå grundstødning.<ref>Alexzandra Hildred, "The Fighting Ship", s. 307–308 in Marsden (2009). Dominic Fontanas udvikling af sin teori fremgår af [http://userweb.port.ac.uk/~fontanad/maryrose/ "The Cowdray engrafings and the loss of the Mary Rose"] {{Webarchive|url=https://web.archive.org/web/20110725170212/http://userweb.port.ac.uk/~fontanad/maryrose/ |date=25. juli 2011 }}.</ref>
Historie Arkæologi